text: мойылды шалқартеңіз алабындағы өзен. ақмола облысы жарқайың, қостанай облысы амангелді аудандарының жерімен ағады. ұзындығы 91 км, су жиналатын алабы 2360 км2. мойылды қызылтал ауылынан 16 км жерден басталып, нарөлген елді мекені тұсында үлкен дәмді өзеніне құяды. аңғары кең (3 км), жайылмасы жоғары жағында тар (15 20 м), орта тұсында км-ге жетеді. жер асты, жауын-шашын суымен толығады; жазда қарасуларға бөлініп, суының минералдығы артады. басты саласы жыланды (38 км). жылдық орташа су ағымы бүйректал ауылы тұсында 1,06 м/с. бүйректал ауылы тұсындағы бөгеннен (590 мың м3) шабындық суландырылады.